**REFERAT AF LS-MØDE 23. AUGUST 2017**

 **Tidspunkt:** 16.30 – 18.30 **Sted:** Mødelokalet på 2. sal ved siden af køkkenet

Til stede: Amalie, Simon, Søren, Henrik, Anna Sofie, Troels og Diana (via Skype). Fra pkt. 3 også Anders, Merete og Rikke

1. **Godkendelse af dagsorden**

Dagsorden blev godkendt. Dog udgik pkt. 6 sidst på mødet.

1. **Evaluering af LS-året**

LS evaluerede aktiviteterne og samarbejdet i LS det forgangne år.

1. **Ny struktur**

LS mødtes i eftermiddags med de ansatte på sekretariatet, hvor de havde en god snak om strukturen. Der var mange gode spørgsmål, og det lader til at sekretariatet er indforstået med intentionen i strukturen.

LS havde en række ændringsforslag til den udsendte strukturbeskrivelse. Sekretariatet tilretter dokumentet, som sendes til organisationen inden mødet mellem LS og styregrupperne d. 29. august. Der gøres opmærksom på, at det er et udkast. Dokumentet sendes desuden forbi kommunikationschefen mhp. at undersøge alternative ord til ”super-URK’er” og ”grundtræning” inden udsendelse.

1. **Vedtægtsændringer**

Anders orienterede om, at paragraf 6 skal godkendes af Røde Kors, såfremt LS ønsker at foreslå en ændring af denne paragraf.

LS drøftede, om de ønskede at stille forslaget om at reducere formandsskabet til én næstformand og en formand. LS besluttede ikke at stille forslaget om at reducere FMS. Der er for mange vigtige diskussioner og beslutninger på dagsordenen til landsmødet, som de ikke ønsker at formudre. Det skrives ud af vedtægtsændringsforslagene.

Anders skriver på en ny §6, som sendes til LS inden næste møde.

1. **LS–(gen)opstillinger på landsmødet**

LS blev orienteret om, at der pt. kun var indkommet én opstilling og at fristen er lørdag d. 26. august. LS opfordrer interesserede kandidater til at sende deres kandidatur inden fristen.

1. **Kommentarer til udsendte, skriftlige orienteringer**Punktet udgik.